pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-“ชัยวุฒิ” เตือน ลงทุนออนไลน์ ระวังสูญเงิน
วันพฤหัสบดีที่ 24 กุมภาพันธ์ 2565
“ชัยวุฒิ” เตือน ลงทุนออนไลน์ ระวังสูญเงิน
“ชัยวุฒิ” เตือน ลงทุนออนไลน์ ระวังสูญเงิน
รมว.ดิจิทัลเพื่อเศรษฐกิจเเละสังคมเตือนนักลงทุนออนไลน์พิจารณาให้ดีเร่งเเก้โครงสร้างกฎหมายเพื่อเอาผิดบัญชีม้า
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)กล่าวถึงกรณีเว็บไซด์ผิดกฎหมายที่หลอกให้ไปลงทุนซื้อของหรือทําผิดกฎหมายต่างๆทําให้เกิดความเสียหายกับพี่น้องประชาชนเป็นจํานวนมากว่าเราต้องแก้ที่โครงสร้างก่อนเรื่องของกฎหมายการใช้บัญชีม้าการฟ้องร้องเงินที่สูญไปต้องไปแก้ในเรื่องนี้ให้ได้เพื่อให้การโยกย้ายเงินมันเป็นไปได้ยากไม่มีบัญชีม้าไม่มีบัญชีย้ายเงินก็จะทําให้มีการทํางานยากขึ้นประสานความร่วมมือกับประเทศเพื่อนบ้านช่วยกันทลายแก๊งคอลเซ็นเตอร์เป็นการร่วมมือระหว่างประเทศถ้าสองสิ่งนี้เกิดขึ้นปัญหาต่างๆมันจะค่อยลดลงไป
ถ้าขึ้นเบอร์แปลกขึ้นมาอันดับแรกให้นึกไว้เลยว่าคือคนร้ายถ้าไม่รู้จักเขาเขาโทรมาข่มขู่หรือมาหลอกลวงก็อย่าไปคุยด้วยล่าสุดได้ประสานงานกับทางกสทช.เอไอเอสดีแทคทรูถ้ามีโทรมาจากต่างประเทศหรือโทรมาตามอินเตอร์เน็ตให้ขึ้นเครื่องหมาย+นําหน้าและเบอร์โทรที่โชว์ตรงหน้าจอเราทีเป็นเลขยาวๆเราก็จะรู้ว่าโทรมาจากต่างประเทศหรือโทรจากระบบอินเทอร์เน็ตซึ่งให้ตั้งสมมติฐานไว้รอเลยว่าเป็นคนร้ายแน่นอนอย่าไปคุยให้เสียเวลาเราจะตกเป็นเหยื่อของเขา
การโอนเงินมันเป็นเรื่องที่ง่ายในปัจจุบันเนื่องจากมันมีอินเทอร์เน็ตแบงก์กิ้งโมบายแบงก์กิ้งอยากเตือนผู้โอนเงินก่อนจะโอนเงินต้องคิดให้ดีว่าถ้าไม่รู้จักผู้รับเงินเป็นการส่วนตัวไหมอย่ารีบโอนตรวจสอบให้ดีก่อนเพราะการจะเอาเงินคืนมันเป็นเรื่องที่อยากมากตามเงินคืออยากมากยิ่งตอนนี้มีการเปลี่ยนเงินเป็นคริปโตบิตคอยน์ก็จะทําให้ยากขึ้นทั้งนี้ทางรัฐบาลกําลังเร่งแก้ไขปัญหาทางด้านนี้อยู่
สําหรับประชาชนที่ตกเป็นเหยื่อสามารถโทรมาแจ้งที่1212หรือemailทางเราจะช่วยประสานกับตํารวจให้อีกทางคือต้องรีบไปแจ้งความอายัดบัญชีให้เร็วขึ้นล่าสุดนี้ธนาคารได้มีตั้งศูนย์หรือเจ้าหน้าที่ที่คอยประสานงานหรือส่งข้อมูลให้กับทางตํารวจสืบบัญชีโอนไปไหนอย่างไรก็ทําได้เร็วขึ้นพวกบัญชีม้าก็ทํางานได้ยากขึ้นตอนนี้เราสามารถบล็อคเว็บไซต์หรือข้อความที่ผิดกฎหมายได้ส่วนการบล็อคโทรศัพท์อาจทําได้ยากเพราะมันเป็นสิทธิเสรีภาพส่วนบุคคล
***************
รัฐบาลไทย-ข่าวทำเนียบรัฐบาล-รัฐบาลส่งเสริมกิจกรรมสร้างสันติ เหตุระเบิดที่รือเสาะไม่กระทบงานแข่งกีฬา ชาวนราธิวาสแห่ร่วมคึกคัก
วันอาทิตย์ที่ 12 มิถุนายน 2565
รัฐบาลส่งเสริมกิจกรรมสร้างสันติ เหตุระเบิดที่รือเสาะไม่กระทบงานแข่งกีฬา ชาวนราธิวาสแห่ร่วมคึกคัก
รัฐบาลส่งเสริมกิจกรรมสร้างสันติ เหตุระเบิดที่รือเสาะไม่กระทบงานแข่งกีฬา ชาวนราธิวาสแห่ร่วมคึกคัก
วันที่ 12 มิถุนายน 2565 นางสาวรัชดา ธนาดิเรก รองโฆษกประจําสํานักนายกรัฐมนตรี ในฐานะกรรมการผู้แทนพิเศษของรัฐบาล กล่าวว่า นายกรัฐมนตรี พลเอก ประยุทธ์ จันทร์โอชา ได้มอบหมายให้ตนลงพื้นที่เยี่ยมเยียนประชาชนและติดตามการขับเคลื่อนงานด้านการมีส่วนร่วมภาคประชาชนและการส่งเสริมบทบาทสตรีในจังหวัดชายแดนใต้ ซึ่งเมื่อวันที่ 11 มิถุนายน 2565 ได้ลงพื้นที่ร่วมกับพลโท เกรียงไกร ศรีรักษ์ แม่ทัพภาคที่ 4 ที่เป็นประธานเปิดกิจกรรมการแข่งขันกีฬาต้านภัยยาเสพติด ครั้งที่ 21 องค์การบริหารส่วนตําบลลาโละ อําเภอรือเสาะ จังหวัดนราธิวาส ระหว่างวันที่ 11 มิถุนายน ถึง 10 กรกฎาคม 2565 มีผู้นําท้องที่ ผู้นําท้องถิ่น นักกีฬา และประชาชนเข้าร่วมกิจกรรมจํานวนมาก ในงานยังได้มีการเดินพาเหรดของแต่ละหมู่บ้าน และการแสดงทางวัฒนธรรมของชาวไทยพุทธและมุสลิม รวมถึงการแสดงปันจักสีลัตโดยนักกีฬาที่ชาติไทยชาวนราธิวาสที่คว้าเหรียญทองและทองแดงจากการแข่งขันกีฬาซีเกมส์และอีกหลายเวทีระดับนานาชาติ
นางสาวรัชดา กล่าวต่อว่า แม้ว่าในพื้นที่อําเภอรือเสาะ เมื่อวันที่ 10 มิ.ย. ที่ผ่านมา ได้เกิดเหตุระเบิดขึ้นบริเวณถนนสาย 4066 ตําบลตะโละหะลอ บ้านบือเเนลือโบะ ไม่มีผู้ใดได้รับบาดเจ็บ แต่การขับเคลื่อนกิจกรรมเมื่อวานนี้ยังคงเป็นไปได้ด้วยดี บรรยากาศเปี่ยมไปด้วยความสุข มีคนมาร่วมงานมากมาย ประชาชนให้การต้อนรับแม่ทัพภาค 4 อย่างอบอุ่น และเป็นกันเอง แต่ละชุมชนจัดขบวนพาเหรดแต่งกายสวยงาม และทุกคนร้องเพลงชาติไทยร่วมกัน โดยมีนักกีฬาทีมชาติเป็นผู้ชักธงขึ้นสู่ยอดเสา และคนในงานร้องเพลงชาติร่วมกัน
นางสาวรัชดากล่าวด้วยว่า ได้ลงพื้นที่เพื่อนําความห่วงใยจากท่านนายกรัฐมนตรีมามอบให้ประชาชน พร้อมสร้างความมั่นใจว่ารัฐบาลมุ่งมั่นขับเคลื่อนกิจกรรมดี ๆ สร้างความปรองดองสมานฉันท์ ให้เกิดขึ้นในพื้นที่อย่างยั่งยืน รวมถึงเสริมสร้างบทบาทผู้หญิงให้เป็นพลังสร้างสันติสุขควบคู่ไปกับการพัฒนา สําหรับการจัดงานการแข่งขันกีฬาต้านภัยยาเสพติดในครั้งนี้ของ อบต.ลาโละ เป็นอีกหนึ่งตัวอย่างที่น่าชื่นชม แสดงให้เห็นถึงการทํางานร่วมกันของทุกฝ่าย ใช้กิจกรรมกีฬาเป็นสื่อสร้างความเข้าใจสานสัมพันธ์ ก่อให้เกิดความรักความสามัคคี กลมเกลียวในหมู่คณะ ขจัดพฤติกรรมอันไม่พึงปรารถนาของสังคม โดยเฉพาะปัญหายาเสพติดในกลุ่มวัยรุ่น และในเรื่องการแก้ปัญหายาเสพติดในพื้นที่นั้น นองจากการส่งเสริมกิจกรรมของภาคประชาชนแล้ว ทางกองทัพภาคที่ 4 ยังได้ขับเคลื่อนโครงการบําบัดฟื้นฟูผู้ติดยาเสพติดโดยมีชุมชนเป็นศูนย์กลาง (Community Based Treatment CBTx) ขณะนี้มีตําบลเข้าร่วมโครงการและดําเนินการได้อย่างเป็นรูปธรรม รวม 38 ตําบลนําร่อง ซึ่งในปีหน้าจะทําการขยายผลให้ครบ 290 ตําบลในพื้นที่สามจังหวัดชายแดนใต้และสี่อําเภอในจังหวัดสงขลา
รัฐบาลไทย-ข่าวทำเนียบรัฐบาล-​รองโฆษกฯ แจงการลงทะเบียนเข้าประเทศไทยช่วงเปลี่ยนผ่านจาก COE สู่ ระบบ Thailand Pass
วันจันทร์ที่ 1 พฤศจิกายน 2564
​รองโฆษกฯ แจงการลงทะเบียนเข้าประเทศไทยช่วงเปลี่ยนผ่านจาก COE สู่ ระบบ Thailand Pass
​รองโฆษกฯ แจงการลงทะเบียนเข้าประเทศไทยช่วงเปลี่ยนผ่านจาก COE สู่ ระบบ Thailand Pass
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยถึง ระบบ Thailand Pass ซึ่งเป็นมาตรการรองรับการเดินทางเข้าประเทศไทย สําหรับคนไทยและคนต่างชาติที่ต้องการเดินทางเข้าประเทศไทยทางอากาศ โดยเริ่มเปิดให้ลงทะเบียนไปเมื่อเวลา 09.00 น. วันนี้ (1 พฤศจิกายน 2564) ผ่านเว็บไซต์ https://tp.consular.go.th
อย่างไรก็ดี ระบบ COE (Certificate of Entry) ยังคงใช้ในกลุ่มการเดินทางเข้าประเทศทางบก และทางน้ํา
สําหรับประเด็นที่ยังเป็นคําถามในช่วงเปลี่ยนผ่านจาก COE สู่ ระบบ Thailand Pass ผู้เดินทางที่ต้องการเดินทางเข้าประเทศในช่วงต้นสัปดาห์นี้ต้องทําอย่างไร ทางกระทรวงการต่างประเทศได้ให้ข้อมูลดังนี้
1) ผู้ที่ได้รับอนุมัติ COE ไปก่อนหน้านี้ สามารถใช้ COE ฉบับที่เคยได้รับไปแล้วเดินทางเข้าประเทศไทย ตามรูปแบบใดรูปแบบหนึ่ง (1. ยกเว้นการกักตัว 2.เข้าพื้นที่นําร่องท่องเที่ยว และ 3.กักตัวในสถานที่กักกัน) ทั้งนี้ ขึ้นอยู่กับคุณสมบัติของผู้เดินทาง
2) หาก COE ได้รับการอนุมัติลงทะเบียน (pre-approve) ก่อน1 พ.ย. สามารถขอ COE ให้เสร็จสิ้นได้ ด้วยการส่งเอกสารส่วนที่เหลือทั้งหมดเพื่อให้สถานเอกอัครราชทูตหรือสถานกงสุลใหญ่ดําเนินการอนุมัติ COE ต้องทําให้เสร็จสิ้นภายในวันที่ 7 เดือนนี้ มิฉะนั้น คําขอ COE จะถูกปฏิเสธโดยอัตโนมัติและจะต้องทําการลงทะเบียนผ่านระบบ Thailand Pass เพื่อเดินทางเข้าประเทศไทย
ในส่วนของการดําเนินการตามระบบ Thailand Pass ผู้ประสงค์เดินทางเข้าประเทศไทยควรลงทะเบียนและส่งเอกสารล่วงหน้าอย่างน้อย 7 วัน ก่อนวันเดินทาง โดยกรมควบคุมโรคจะตรวจสอบข้อมูล และอนุมัติเอกสารรับรองการฉีดวัคซีน ผ่านระบบ ภายใน 3-5 วัน และได้รับการอนุมัติแล้วผู้ลงทะเบียนจะได้รับอีเมล QR Entry Code หรือ Thailand Pass ID ที่จะใช้เมื่อเข้าสู่ประเทศไทย ซึ่งผู้เดินทางสามารถดาวน์โหลด Thailand Pass QR Code ได้ทันทีเพื่อนําไปแสดงต่อสายการบินและเจ้าหน้าที่คัดกรอง ณ ด่านตรวจคนเข้าเมือง พร้อมกับผลตรวจหาเชื้อโควิด-19 ไม่เกิน 72 ชม. ก่อนเดินทาง
รองโฆษกฯ ย้ําว่า ระบบ Thailand Pass จะช่วยอํานวยความสะดวกในการเดินทางเข้าประเทศไทย เพราะถูกออกแบบให้ใช้งานได้ง่าย มีการอธิบายการลงทะเบียนทีละขั้นตอน รวมทั้งระบบยังมีความน่าเชื่อถือในเรื่องการรักษาข้อมูลส่วนบุคคลตามมาตรฐานสากล ข้อมูลส่วนตัวบนระบบ Thailand Pass จะได้รับการเข้ารหัสเพื่อความปลอดภัยของข้อมูล จึงขอให้พี่น้องประชาชนมีความมั่นใจ ทั้งนี้ หากมีข้อสงสัย สามารถหาข้อมูลเพิ่มเติมได้จากเว็บไซต์ของกรมการกงสุล กระทรวงการต่างประเทศ (https://consular.mfa.go.th) หรือจากสถานเอกอัครราชทูตและสถานกงสุลใหญ่ของไทยในพื้นที่ของผู้เดินทาง
รัฐบาลไทย-ข่าวทำเนียบรัฐบาล-รมว.เฮ้ง สั่ง กสร. ดูแลสิทธิลูกจ้าง โพสต์ทูเดย์ ถูกเลิกจ้าง
วันอาทิตย์ที่ 19 มิถุนายน 2565
รมว.เฮ้ง สั่ง กสร. ดูแลสิทธิลูกจ้าง โพสต์ทูเดย์ ถูกเลิกจ้าง
รมว.แรงงาน สั่งกรมสวัสดิการและคุ้มครองแรงงานและหน่วยงานในสังกัด เข้าให้การช่วยเหลือลูกจ้างโพสต์ทูเดย์ที่ถูกเลิกจ้างให้ได้รับสิทธิประโยชน์ตามกฎหมาย
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึงกรณีที่มีกระแสข่าวว่า โพสต์ทูเดย์ ซึ่งเป็นสื่อในเครือของบริษัท บางกอกโพสต์ จํากัด (มหาชน) ประกาศเลิกจ้างพนักงาน และกําลังจะปิดตัวลง ผมจึงได้สั่งการให้กรมสวัสดิการและคุ้มครองแรงงาน (กสร.) กระทรวงแรงงาน ส่งพนักงานตรวจแรงงานเข้าตรวจสอบหาข้อเท็จจริงในทันที เบื้องต้นได้รับข้อมูลว่า บริษัท บางกอกโพสต์ จํากัด (มหาชน) ตัดสินใจเลิกจ้างพนักงานทั้งหมดของกองบรรณาธิการโพสต์ทูเดย์ เนื่องจากบริษัทประสบภาวะขาดทุนจากการแข่งขันสูงของวงการสื่อในปัจจุบัน โดยให้การเลิกจ้างมีผลตั้งแต่วันที่ 1 กรกฎาคม 2565 นี้เป็นต้นไป ซึ่งการเลิกจ้างในครั้งนี้ บริษัทจะจ่ายค่าชดเชย และสิทธิประโยชน์ตามกฎหมายให้แก่ลูกจ้างทุกคน
นายสุชาติ กล่าวต่อว่า ผมยังได้สั่งการให้หน่วยงานในสังกัดกระทรวงแรงงาน เข้าชี้แจงสิทธิหน้าที่และสิทธิประโยชน์ให้แก่นายจ้างและลูกจ้างตามภารกิจที่เกี่ยวข้อง เช่น การให้คําปรึกษาข้อกฎหมาย สิทธิประโยชน์แก่ลูกจ้าง การใช้สิทธิประกันการว่างงาน การหาตําแหน่งงานว่างรองรับ การฝึกทักษะทางด้านอาชีพตามความต้องการ การขอรับประโยชน์ทดแทนกรณีว่างงานจากกองทุนประกันสังคม เป็นต้น
ทางด้าน นายนิยม สองแก้ว อธิบดีกรมสวัสดิการและคุ้มครองแรงงาน (กสร.) กล่าวเพิ่มเติมว่า ในวันที่ 20 มิถุนายนนี้ พนักงานตรวจแรงงาน สํานักงานสวัสดิการและคุ้มครองแรงงานกรุงเทพมหานครพื้นที่ 3 จะร่วมกับสํานักงานประกันสังคมกรุงเทพมหานครพื้นที่ 12 และสํานักงานจัดหางานกรุงเทพมหานคร พื้นที่ 3 ลงพื้นที่เข้าไปชี้แจงสิทธิหน้าที่ตามกฎหมายและสิทธิประโยชน์ต่างๆ ที่ลูกจ้างพึงได้ตามกฎหมายคุ้มครองแรงงานและกฎหมายประกันสังคม รวมทั้งบริการต่างๆ ของหน่วยงานในสังกัดกระทรวงแรงงาน เช่น การจัดหางาน การฝึกอาชีพ ให้นายจ้าง และลูกจ้างได้รับทราบ พร้อมกํากับดูแลให้นายจ้างปฏิบัติตามกฎหมายต่อไป
ทั้งนี้ หากลูกจ้างต้องการคําปรึกษาสามารถติดต่อได้ที่สํานักงานสวัสดิการและคุ้มครองแรงงานกรุงเทพมหานครพื้นที่ 3 หมายเลขโทรศัพท์ 0 2328 8288 หรือโทรสายด่วน 1506 กด 3 หรือ 1546
รัฐบาลไทย-ข่าวทำเนียบรัฐบาล-‘รมช.มนัญญา’ สั่งตรวจสอบประชุมกรรมการสหกรณ์กระทรวงเกษตรฯ ตั้งรักษาการหัวหน้าการเงิน
วันจันทร์ที่ 25 เมษายน 2565
‘รมช.มนัญญา’ สั่งตรวจสอบประชุมกรรมการสหกรณ์กระทรวงเกษตรฯ ตั้งรักษาการหัวหน้าการเงิน
‘รมช.มนัญญา’ สั่งตรวจสอบประชุมกรรมการสหกรณ์กระทรวงเกษตรฯ ตั้งรักษาการหัวหน้าการเงิน เหตุใกล้ชิดกรรมการบางคน ด้านกสส.สั่งเพิกถอนมติ เหตุบุคคลอยู่ระหว่างสอบวินัยจากบกพร่องการสอบบัญชี
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ เปิดเผยว่า ได้ให้กรมส่งเสริมสหกรณ์เข้าไปตรวจสอบการประชุมและการรับรองมติที่ประชุมของกรรมการสหกรณ์ออมทรัพย์กระทรวงเกษตรและสหกรณ์ จํากัด ซึ่งได้ประชุมเมื่อเร็วๆ นี้ว่า มีประเด็นที่กระทําการโดยมิชอบหรือไม่เหมาะสมหรือไม่ เนื่องจากเบื้องต้นมีรายงานว่า ในการประชุมกรรมการได้มีมติตั้งเจ้าหน้าที่สหกรณ์มาปฏิบัติงานรักษาการในตําแหน่งผู้จัดการสหกรณ์และรักษาการหัวหน้าการเงินของสหกรณ์ แทนทั้ง2ตําแหน่ง ซึ่งปัจจุบันบุคคลทั้งสองอยู่ระหว่างการหลบหนีของทางการภายหลังที่ถูกสหกรณ์ออมทรัพย์กระทรวงเกษตรฯ แจ้งข้อกล่าวหายักยอกทรัพย์
“สาเหตุที่เข้าไปดูการประชุมเนื่องจากมีรายงานเบื้องต้นว่า กรรมการได้ตั้งเจ้าหน้าที่การเงินที่เป็นคนใกล้ชิดของกรรมการบางคน ไปรับตําแหน่งรักษาการหัวหน้าการเงิน ทั้งที่ขณะนี้อยู่ระหว่างการสอบข้อเท็จจริงว่ามีเจ้าหน้าที่การเงินรายอื่นหรือกรรมการสหกรณ์รายใดมีส่วนรู้เห็นกับการทุจริตครั้งนี้หรือไม่ ดังนั้นกําชับกรมส่งเสริมสหกรณ์แล้วว่าหากพบว่ามีพฤติกรรมที่ไม่ชอบให้กรมฯ เร่งระงับผลการประชุม ซึ่งกรณีนี้ทําให้สงสัยว่าทําไมเร่งตั้งคนกันเองสะสางบัญชีทั้งที่ผลสอบบุคคลที่เกี่ยวข้องยังไม่แล้วเสร็จ” รมช.เกษตรฯ กล่าว
ทั้งนี้ เบื้องต้นกรมส่งเสริมสหกรณ์ได้สั่งการให้สํานักงานเขตพื้นที่1 เข้าไปตรวจสอบข้อเท็จจริงและสั่งการให้สหกรณ์เพิกถอนมติด้วยแล้ว
รัฐบาลไทย-ข่าวทำเนียบรัฐบาล-รมว.เฮ้ง นำทีมสหภาพแรงงาน เอกชน รัฐวิสาหกิจ ลุยเกาหลี หวังขับเคลื่อนคุณภาพชีวิตแรงงานไทย
วันอาทิตย์ที่ 26 มิถุนายน 2565
รมว.เฮ้ง นําทีมสหภาพแรงงาน เอกชน รัฐวิสาหกิจ ลุยเกาหลี หวังขับเคลื่อนคุณภาพชีวิตแรงงานไทย
...
นายสุชาติ ชมกลิ่น รัฐมนตรีว่าการกระทรวงแรงงาน พร้อมด้วย นายสุรชัย ชัยตระกูลทอง ผู้ช่วยรัฐมนตรีประจํากระทรวงแรงงาน นายบุญชอบ สุทธมนัสวงษ์ ปลัดกระทรวงแรงงาน พร้อมด้วยผู้บริหารระดับสูงกระทรวงแรงงาน นําผู้แทนกลุ่มสหภาพแรงงาน ภาคเอกชน และรัฐวิสาหกิจ เยี่ยมชมพิพิธภัณฑ์แรงงานนายชอน แทอิล ณ สาธารณรัฐเกาหลี
นายสุชาติ กล่าวว่า รัฐบาลภายใต้การนําของ พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และพล.อ.ประวิตร วงษ์สุวรรณ รองนายกรัฐมนตรี ที่กํากับดูแลกระทรวงแรงงาน ได้มีความห่วงใยแรงงานไทย ซึ่งที่ผ่านมารัฐบาลพยายามเร่งขับเคลื่อนนโยบายต่างๆ เพื่อพัฒนาคุณภาพชีวิตผู้ใช้แรงงานให้ดียิ่งขึ้นมาอย่างต่อเนื่อง ในวันนี้ท่านนายกจึงได้มอบหมายให้ผมเป็นหัวหน้าคณะพาผู้แทนกลุ่มสหภาพแรงงาน พร้อมด้วยผู้แทนภาคเอกชน และรัฐวิสาหกิจ มาเยี่ยมชมพิพิธภัณฑ์แรงงานนายชอน แทอิล ณ สาธารณรัฐเกาหลี ที่ได้ทราบถึงรูปแบบการจัดแสดงและการบริหารจัดการของพิพิธภัณฑ์ เพื่อนํากลับไปเป็นแนวทางดําเนินการปรับปรุงพิพิธภัณฑ์แรงงานไทย นอกจากนี้ ยังได้พบปะพูดคุยกับผู้นําสหภาพแรงงานของเกาหลีใต้ซึ่งมีอยู่ 2 สหภาพ เพื่อแลกเปลี่ยนประสบการณ์ด้านแรงงานและหารือเกี่ยวกับการให้สัตยาบันอนุสัญญาไอแอลโอ ฉบับที่ 87 และ 98 ว่าด้วยเสรีภาพในการสมาคม และสิทธิในการรวมตัวและเจรจาต่อรอง เนื่องจากรัฐบาลเกาหลีใต้ได้ให้สัตยาบันอนุสัญญาดังกล่าวแล้ว เพื่อจะได้นําไปปรับใช้กับประเทศไทยที่ขณะนี้อยู่ระหว่างกําลังดําเนินการปรับปรุงกฎหมายที่เกี่ยวข้อง
นายสุชาติ กล่าวต่อว่า การเดินทางเยือนสาธารณรัฐเกาหลีในครั้งนี้ ผมยังได้นํากลุ่มสหภาพแรงงาน พร้อมด้วยผู้แทนภาคเอกชน และรัฐวิสาหกิจ มาเยี่ยมชมไซต์งานก่อสร้างของบริษัท ซัมโฮ เดเวลลอปเมนท์ ซึ่งเป็นสถานประกอบกิจการภาคอุตสาหกรรมก่อสร้างที่มีแรงงานทํางานอยู่ที่นี่กว่า 700 คน คิดเป็นสัดส่วนถึง 95 เปอร์เซ็นต์ของจํานวนแรงงานต่างชาติที่บริษัทจ้างทั้งหมด โดยบริษัทแห่งนี้มีต้นแบบในการส่งเสริมแรงงานสัมพันธ์ในกลุ่มแรงงานต่างชาติที่ดี มีการจ้างล่ามในการสื่อสารกับแรงงาน การอบรมด้านความปลอดภัยในการทํางานเป็นประจํา รวมทั้งการสร้างการรับรู้เป็นภาษาของแรงงานแต่ละสัญชาติด้วย ทั้งนี้ ผมและคณะยังได้ศึกษาระบบการเลือกตั้งของสหภาพแรงงานเกาหลีใต้ที่ได้นําระบบออนไลน์เข้ามาใช้ในการเลือกตั้งสหภาพแรงงาน ซึ่งรูปแบบดังกล่าวจะได้นําไปปรับใช้ในการเลือกตั้งสหภาพแรงงานในบ้านเราต่อไป
รัฐบาลไทย-ข่าวทำเนียบรัฐบาล-“เนวินธุ์” ผู้ช่วยรัฐมนตรีฯ ดีอีเอส ร่วมการประชุมคณะมนตรีประชาคมเศรษฐกิจอาเซียนและรัฐมนตรีอาเซียนด้านดิจิทัล
วันจันทร์ที่ 18 ตุลาคม 2564
“เนวินธุ์” ผู้ช่วยรัฐมนตรีฯ ดีอีเอส ร่วมการประชุมคณะมนตรีประชาคมเศรษฐกิจอาเซียนและรัฐมนตรีอาเซียนด้านดิจิทัล
“เนวินธุ์” ผู้ช่วยรัฐมนตรีฯ ดีอีเอส ร่วมการประชุมคณะมนตรีประชาคมเศรษฐกิจอาเซียนและรัฐมนตรีอาเซียนด้านดิจิทัล
เมื่อวันจันทร์ที่18ตุลาคม2564นายเนวินธุ์ช่อชัยทิพฐ์ผู้ช่วยรัฐมนตรีประจํากระทรวงดิจิทัลเพื่อเศรษฐกิจและสังคมได้เข้าร่วมการประชุมร่วมระหว่างคณะมนตรีประชาคมเศรษฐกิจอาเซียนและรัฐมนตรีอาเซียนด้านดิจิทัล(The Interface between the AEC Council and the ASEAN Digital Ministers (ADGMIN)ผ่านระบบประชุมทางไกลณห้องประชุมThink Bigชั้น20สํานักงานพัฒนาธุรกรรมทางอิเล็กทรอนิกส์ซึ่งเป็นช่วงหนึ่งของการประชุมคณะมนตรีประชาคมเศรษฐกิจอาเซียนครั้งที่20โดยมีบรูไนดารุสซาลามในฐานะประธานการประชุมคณะมนตรีประชาคมเศรษฐกิจอาเซียน(AEC Council)ปี2564ทําหน้าที่ประธานการประชุมฯ
การประชุมดังกล่าวฯจัดขึ้นเป็นครั้งแรกเพื่อแลกเปลี่ยนมุมมองเกี่ยวกับวาระการปรับเปลี่ยนไปสู่ดิจิทัลของภูมิภาคอาเซียนและแนวทางการผสานความร่วมมือระหว่างสาขาเพื่อยกระดับการพัฒนาด้านเศรษฐกิจของภูมิภาคด้วยการปรับเปลี่ยนไปสู่ดิจิทัล โอกาสนี้ผู้ช่วยรัฐมนตรีฯได้ร่วมแลกเปลี่ยนมุมมองร่วมกับรัฐมนตรีอาเซียนเกี่ยวกับการผสานความร่วมมือระหว่างองค์กรอาเซียนรายสาขาที่เกี่ยวข้องเพื่อขับเคลื่อนวาระการปรับเปลี่ยนไปสู่ดิจิทัลของภูมิภาคอาเซียน
โดยได้กล่าวถึงแนวทางการมุ่งสู่วาระดังกล่าวโดยการเสริมสร้างความเข้มแข็งด้านดิจิทัลในภูมิภาคอาเซียนผ่านการเร่งขับเคลื่อนแผนแม่บทอาเซียนดิจิทัลค.ศ. 2025รวมถึงการประสานงานและการบูรณาการความร่วมมือข้ามสาขาผ่านแผนงาน/ข้อริเริ่มอาเซียนที่เกี่ยวข้องเพื่อให้เกิดความสอดคล้องในการดําเนินงานความร่วมมืออันจะนําไปสู่การเติบโตของเศรษฐกิจดิจิทัลของภูมิภาคที่ครอบคลุมเข็มแข็งยืดหยุ่นและยั่งยืนอีกทั้งยังได้แสดงความพร้อมของไทยในการร่วมผสานงานและยกระดับความร่วมมือระหว่างสาขาและประเทศสมาชิกอาเซียนผ่านกลไกความร่วมมือที่มีอยู่เพื่อที่จะสามารถใช้ประโยชน์สูงสุดจากทรัพยากรและศักยภาพที่มีได้อย่างเต็มที่อันจะนําไปสู่การบรรลุวิสัยทัศน์ของอาเซียนในการเป็นประชาคมชั้นนําด้านดิจิทัลที่แข็งแกร่งและก้าวไปข้างหน้าสู่ความสําเร็จและบรรลุเป้าหมายร่วมกันของอาเซียนต่อไป
**********
รัฐบาลไทย-ข่าวทำเนียบรัฐบาล-ผลสำเร็จ “เกษตรแปลงใหญ่” ตั้งแต่ปี 59 - ปัจจุบัน สร้างความเข้มแข็งแก่เกษตรกรรายย่อยต่อเนื่อง
วันจันทร์ที่ 20 มิถุนายน 2565
ผลสําเร็จ “เกษตรแปลงใหญ่” ตั้งแต่ปี 59 - ปัจจุบัน สร้างความเข้มแข็งแก่เกษตรกรรายย่อยต่อเนื่อง
.....
โครงการเกษตรแปลงใหญ่ นับเป็นหนึ่งในนโยบายสําคัญของรัฐบาล ให้เกษตรกรรายย่อยในพื้นที่ใกล้เคียงมีการรวมตัวกัน เพื่อผลิตสินค้าเกษตร บริหารจัดการ และจําหน่าย ช่วยเกษตรกรลดต้นทุน เพิ่มผลผลิต เชื่อมโยงตลาดได้มากขึ้น และเพิ่มโอกาสในการแข่งขัน
.
ระยะต่อไป รัฐบาลตั้งเป้ายกระดับ “เกษตรแปลงใหญ่” ด้วยเกษตรทันสมัยและเชื่อมโยงตลาดทุกรูปแบบ ตามแนวคิดการตลาดนําการผลิต สอดรับกับทิศทางการเปลี่ยนแปลงของโลก ที่ให้ความสําคัญกับการผลิตที่เป็นมิตรกับสิ่งแวดล้อม
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-"ปลัดกลาโหมตรวจเยี่ยมการดำเนินงานของหน่วยขึ้นตรง สำนักงานปลัดกระทรวงกลาโหม (สป.) หลังเข้ารับตำแหน่ง"
วันศุกร์ที่ 8 ตุลาคม 2564
"ปลัดกลาโหมตรวจเยี่ยมการดําเนินงานของหน่วยขึ้นตรง สํานักงานปลัดกระทรวงกลาโหม (สป.) หลังเข้ารับตําแหน่ง"
ในวันพฤหัสบดีที่ 7 ตุลาคม 2564 พลเอก วรเกียรติ รัตนานนท์ ปลัดกระทรวงกลาโหม ได้เดินทางไปตรวจเยี่ยมการดําเนินงานของหน่วยขึ้นตรงสํานักงานปลัดกระทรวงกลาโหมหลังเข้ารับตําแหน่ง
โดยเริ่มจากกรมการพลังงานทหาร ศูนย์การอุตสาหกรรมป้องกันประเทศและพลังงานทหาร (พท.ศอพท.) เขตราชเทวี กรุงเทพฯ เพื่อเป็นประธานในพิธีสงฆ์ เนื่องในวันคล้ายวันสถาปนาพท.ศอพท. ต่อด้วยการรับฟังบรรยายสรุปการดําเนินงานของหน่วย และพบปะกําลังพลที่บริเวณลานรวมพล
หน้าอาคารตึกโดม
หลังจากนั้นปลัดกระทรวงกลาโหม ได้เดินทางต่อไปที่สํานักงานสนับสนุน สํานักงานปลัดกระทรวงกลาโหม (สสน.สป.) พื้นที่ประชาชื่น และ กรมการอุตสาหกรรมทหาร ศูนย์การอุตสาหกรรมป้องกันประเทศและพลังงานทหาร (อท.ศอพท.) เพื่อรับทราบการดําเนินงานที่สําคัญของหน่วยและมอบนโยบายในการปฏิบัติงานให้กับกําลังพล ก่อนจะเดินทางกลับศาลาว่าการกลาโหม
รัฐบาลไทย-ข่าวทำเนียบรัฐบาล-กระทรวงยุติธรรมประชุมเตรียมการคณะผู้แทนไทยสำหรับการประชุม ASLOM ครั้งที่ ๒๐ การประชุม ALAWMM ครั้งที่ ๑๑ และการประชุมที่เกี่ยวข้อง
วันเสาร์ที่ 9 ตุลาคม 2564
กระทรวงยุติธรรมประชุมเตรียมการคณะผู้แทนไทยสําหรับการประชุม ASLOM ครั้งที่ ๒๐ การประชุม ALAWMM ครั้งที่ ๑๑ และการประชุมที่เกี่ยวข้อง
กระทรวงยุติธรรมประชุมเตรียมการคณะผู้แทนไทยสําหรับการประชุม ASLOM ครั้งที่ ๒๐ การประชุม ALAWMM
ครั้งที่ ๑๑ และการประชุมที่เกี่ยวข้อง
ในวันศุกร์ที่ ๘ ตุลาคม ๒๕๖๔ เวลา ๐๙.๐๐ น. ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมเตรียมการคณะผู้แทนไทยสําหรับการประชุม ASLOM ครั้งที่ ๒๐ การประชุม ALAWMM ครั้งที่ ๑๑ และการประชุมที่เกี่ยวข้อง ด้วยระบบการประชุมทางไกลผ่านสื่ออิเล็กทรอนิกส์ พร้อมด้วยพันตํารวจโท ประวุธ วงศ์สีนิล รองปลัดกระทรวงยุติธรรม และผู้แทนหน่วยงาน ได้แก่ กรมบังคับคดี สถาบันเพื่อการยุติธรรมแห่งประเทศไทย (องค์การมหาชน) สํานักงานศาลยุติธรรม สํานักงานอัยการสูงสุด สํานักงานคณะกรรมการกฤษฎีกา กระทรวงการต่างประเทศ กระทรวงพาณิชย์ สถาบันอนุญาโตตุลาการ สภาทนายความ ในพระบรมราชูปถัมภ์ เข้าร่วมการประชุมฯ
การประชุมฯ ครั้งนี้ ที่ประชุมได้รับทราบกําหนดการจัดการประชุมคณะทํางานว่าด้วยการพิจารณาต้นแบบในการสร้างความสอดคล้องในเรื่องกฎหมายการค้าของอาเซียน (ASLOM Working Group Meeting on Examining Modalities for Harmonization of ASEAN Trade Laws) ครั้งที่ ๑๐ การประชุมเจ้าหน้าที่อาวุโสอาเซียนด้านกฎหมาย (ASEAN Senior Law Officials Meeting - ASLOM) ครั้งที่ ๒๐ และการประชุมรัฐมนตรีอาเซียนด้านกฎหมาย (ASEAN Law Ministers Meeting - ALAWMM) ครั้งที่ ๑๑ ซึ่งมีกําหนดจัดขึ้นในวันที่ ๑๒ ตุลาคม ระหว่างวันที่ ๒๕ - ๒๖ ตุลาคม และวันที่ ๒๗ ตุลาคม ๒๕๖๔ ตามลําดับ ด้วยระบบการประชุมทางไกลผ่านสื่ออิเล็กทรอนิกส์ โดยมีมาเลเซียเป็นเจ้าภาพ
นอกจากนี้ ยังได้ร่วมกันพิจารณาและหารือเกี่ยวกับองค์ประกอบของคณะผู้แทนไทยในแต่ละการประชุม ท่าทีในระเบียบวาระต่าง ๆ ทั้งในระเบียบวาระสืบเนื่องจากการประชุมครั้งก่อน และระเบียบวาระใหม่ เช่น การเข้าถึงความยุติธรรมในสถานการณ์การแพร่ระบาดของโรคติดเชื้อไวรัสโคโรนา ๒๐๑๙ (โควิด-๑๙) การประชุมหารือระหว่าง ASLOM - HCCH เป็นต้น และการเสนอวาระเพิ่มเติมของฝ่ายไทย เรื่อง แนวทางการยกระดับ เรื่อง “การปฏิบัติต่อผู้ต้องขังและผู้กระทําผิดหญิงในภูมิภาคอาเซียนที่สอดคล้องกับเพศภาวะ” ตลอดจนแนวทางการเข้าร่วมการประชุมฯ ของฝ่ายไทย
รัฐบาลไทย-ข่าวทำเนียบรัฐบาล-​PM orders concerned agencies to immediately address fresh food price hikes
วันศุกร์ที่ 14 มกราคม 2565
​PM orders concerned agencies to immediately address fresh food price hikes
​PM orders concerned agencies to immediately address fresh food price hikes
January 13, 2022, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha has concerned over the price hike of necessities and goods, especially fresh meat and food, and ordered concerned agencies, i.e., Ministry of Commerce and Ministry of Energy, to hold talk with consumer goods producers on price freeze in a bid to help alleviate people’s burden on cost of living.
So far, concerned agencies have closely followed up on the situation and provided immediate help to the people. Ministry of Commerce has discussed with Thai President Foods, Public Company Limited, “Mama” instant noodle manufacturer, to peg the instant noodle prices, as it is the country’s popular consumable product.
Ministry of Energy, through the National Energy Policy Council, has also made a decision to extend LPG price control at 318 Baht/tank of 15 kilograms for another 2 months to end on March 31, 2022. Cooperation has also been sought from PTT Public Company Limited (PTT) to provide discount on LPG price for small shops and food street vendors through state welfare card from now until March 31, 2022, and to peg NGV retail price at 15.59 Baht/kg. PTT was also asked to maintain NGV retail price under the “NGV for the Same Breath” scheme for taxi drivers in Bangkok and vicinity at 13.62 Baht/kg for another month (February 16- March 15, 2022).
According to the Government Spokesperson, price hike of consumer products is the result of constant increase of gasoline prices in the global market which has affected manufacturing cost, transport, etc. The Government has laid out both short and long-term response plans, but meanwhile private sector and entrepreneurs are urged to peg prices of goods and necessities to minimize people’s burden.
รัฐบาลไทย-ข่าวทำเนียบรัฐบาล- "จุรินทร์" ออนทัวร์อีสาน
วันจันทร์ที่ 21 มิถุนายน 2564
"จุรินทร์" ออนทัวร์อีสาน
ลุยแก้ปัญหาหนี้สินเกษตรกร มอบเช็ค-แจกโฉนดคืนเกษตรกรสมาชิกกองทุนฟื้นฟู
วันที่ 17 มิถุนายน 2564 เวลา 14.00 น.
นายจุรินทร์ ลักษณวิศิษฏ์ หัวหน้าพรรคประชาธิปัตย์ รองนายกรัฐมนตรี และรัฐมนตรีว่าการกระทรวงพาณิชย์ กับ นายนิพนธ์ บุญญามณี รัฐมนตรีช่วยว่าการกระทรวงมหาดไทย นายบุณยฤทธิ์ กัลยาณมิตร ปลัดกระทรวงพาณิชย์ นายสยาม ศิริมงคล ผู้ว่าราชการจังหวัดอุดรธานี
นายสมยศ ภิราญคํา รองเลขาธิการ รักษาการในตําแหน่งเลขาธิการ สํานักงานกองทุนฟื้นฟูและพัฒนาเกษตรกร นายไชยยศ จิรเมธากร รองเลขาธิการนายกรัฐมนตรี และคณะได้มาพิธีมอบเช็คชําระหนี้และมอบโฉนดที่ดินของกองทุนฟื้นฟูเพื่อช่วยเหลือเกษตรกรให้แก่เกษตรกรจังหวัดอุดรธานี ณ ศูนย์ประชุมมลฑาทิพย์ฮอลล์ อําเภอเมือง จังหวัดอุดรธานี ซึ่งนายนายจุรินทร์ เป็นประธาน
นายจุรินทร์ กล่าวว่า กองทุนฟื้นฟูและพัฒนาเกษตรกร ก่อตั้งขึ้นตั้งแต่สมัยรัฐบาลชวน 2 (สมัยนายชวน หลีกภัย เป็นนายกรัฐมนตรี) และผู้ที่มีส่วนในการเห็นชอบร่างพระราชบัญญัติจัดตั้งกองทุนฟื้นฟูคนหนึ่งคือตนร่วมด้วยซึ่งกองทุนฯดําเนินงานกิจกรรมสําคัญ 2 เรื่อง 1.เพื่อช่วยแก้ปัญหาหนี้สินให้กับพี่น้องเกษตรกร ไปช่วยรับซื้อหนี้หรือรับซื้อทรัพย์สินที่ถูกยึดจากการเป็นหนี้คืน แล้วมาผ่อนคืนกับกองทุนฯช่วยให้เกษตรกรไม่สูญเสียที่ดินทํากิน 2.ช่วยฟื้นฟูคุณภาพชีวิตของเกษตรกร
ในช่วงปีกว่าที่ตนเข้ามามีการปรับปรุงแก้ไขพัฒนาปัญหาของพี่น้องเกษตรกรเช่น 1.มีสํานักงานครบเกือบทุกจังหวัดและมีการตั้งคณะอนุกรรมการประจําจังหวัดครบทั้ง 76 จังหวัด ซึ่งเกษตรกรจะได้รับการดูแลทั่วถึงทั้ง 76 จังหวัด2.แก้ไขปัญหาหนี้บุคคลค้ําที่เมื่อก่อนเข้าไปจัดการไม่ได้ มีการแก้ไขกฎหมายให้ซื้อหนี้บุคคลค้ําได้ ส่วนใหญ่เป็นหนี้รายย่อยไม่เกิน 200,000 บาทต่อราย มีจํานวนหลาย 38,000 รายที่ขึ้นทะเบียน 3.หนี้ที่เกิน 2.5 ล้านบาท สามารถขยายเพดานช่วยเหลือจาก 2.5 ล้านบาทเป็นไม่เกิน 5 ล้านบาท 4.จัดเงินงบประมาณเพื่อฟื้นฟูอาชีพและคุณภาพชีวิต เตรียมไว้ 340 ล้านบาท และสําหรับจังหวัดอุดรธานี 7,500,000 บาทในการช่วยฟื้นฟูอาชีพให้กับเกษตรกรชาวอุดรจํานวน 200 คน 15 โครงการ และช่วยจัดซื้อหนี้ของเกษตรกรจํานวน 5 รายเป็นหนี้สหกรณ์ 2 สหกรณ์เป็นเงิน 5,600,000 บาท และคืนโฉนดออกใบประกาศนียบัตรรับรองให้กับเกษตรกรที่เป็นหนี้กองทุนฟื้นฟูและชําระหนี้หมดแล้วจํานวน 30 ราย
" ขอแสดงความยินดีกับพี่น้องเกษตรกรทุกคนและขอมอบนโยบายให้กับอนุกรรมการจังหวัดและสํานักงานกองทุนฟื้นฟูจังหวัดได้เร่งรัดดําเนินการตามนโยบายของคณะกรรมการกองทุนฟื้นฟูและพัฒนาเกษตรกรที่ตนเป็นประธาน ที่สําคัญขอให้เอาใจใส่และลงลึกในการเข้าไปช่วยเหลือแก้ปัญหาหนี้สินและฟื้นฟูเกษตรกรอย่างแท้จริงรวมทั้งให้ความร่วมมือกับกระทรวงพาณิชย์ที่เข้ามาเป็นอีกภาคส่วนหนึ่งที่จับมือกับกองทุนฟื้นฟูในการช่วยฟื้นฟูเกษตรกรโดยใช้ระบบการตลาดช่วยแก้ปัญหา " รองนายกรัฐมนตรีและรัฐมนตรีว่าการกระทรวงพาณิชย์ กล่าว
รายงานข่าวสํานักงานกองทุนฟื้นฟูและพัฒนาเกษตรกร ระบุว่า รองนายกรัฐมนตรีและรัฐมนตรีว่าการกระทรวงพาณิชย์ นายจุรินทร์กํากับดูแลในฐานะเป็นประธานคณะกรรมการกองทุนฟื้นฟูและพัฒนาเกษตรกร เป็นคนมีความตั้งใจและใส่ใจในการกํากับดูแลเป็นอย่างมากซึ่งการมอบเช็คชําระหนี้และมอบโฉนดที่ดินคืนให้แก่เกษตรกรสมาชิกกองทุนมีทั่วประเทศและนายจุรินทร์เร่งรัดกํากับนโยบายเพื่อช่วยเกษตรกรให้เร็วที่สุดเป้าหมายคือ "ทําได้ไว ทําได้จริง"
รัฐบาลไทย-ข่าวทำเนียบรัฐบาล-ขสมก. จัดกิจกรรม “ครอบครัว ขสมก. รวมพลัง ตั้งการ์ดต้านภัย COVID-19”
วันศุกร์ที่ 11 กุมภาพันธ์ 2565
ขสมก. จัดกิจกรรม “ครอบครัว ขสมก. รวมพลัง ตั้งการ์ดต้านภัย COVID-19”
นายกิตติกานต์ จอมดวง จารุวรพลกุล ผู้อํานวยการองค์การขนส่งมวลชนกรุงเทพ ตระหนักถึงสถานการณ์การกลับมาระบาดของโรคติดเชื้อไวรัสโควิด-19 โดยเฉพาะสายพันธุ์ โอมิครอน ที่สามารถแพร่กระจายได้เร็วกว่าสายพันธุ์อื่น ๆ หลังพบผู้ติดเชื้อเพิ่มขึ้นอย่างต่อเนื่อง
นายกิตติกานต์ จอมดวง จารุวรพลกุล ผู้อํานวยการองค์การขนส่งมวลชนกรุงเทพ ตระหนักถึงสถานการณ์การกลับมาระบาดของโรคติดเชื้อไวรัสโควิด-19 โดยเฉพาะสายพันธุ์ โอมิครอน ที่สามารถแพร่กระจายได้เร็วกว่าสายพันธุ์อื่น ๆ หลังพบผู้ติดเชื้อเพิ่มขึ้นอย่างต่อเนื่องในหลายพื้นที่และพนักงานองค์การขนส่งมวลชนกรุงเทพมีจํานวนผู้ติดเชื้อเพิ่มขึ้นทุกวัน จึงมีความห่วงใย ในความปลอดภัยของพนักงานประจํารถ ที่มีความเสี่ยงขณะปฏิบัติงาน โดยจะทําการมอบหน้ากากอนามัย พร้อมสเปรย์และเจลแอลกอฮอล์ให้กับพนักงานทุกคน ภายใต้กิจกรรม “ครอบครัว ขสมก. รวมพลัง ตั้งการ์ดต้านภัย COVID-19” ในวันพฤหัสบดีที่ 10 กุมภาพันธ์ 2565 เวลา 15.00 น. ณ บริเวณลานหน้าเสาธง อาคารสํานักงานใหญ่ เพื่อเป็นการดูแลพนักงานอย่างต่อเนื่อง และขอความร่วมมือพนักงานให้ปฏิบัติตามมาตรการสาธารณสุข อย่างเคร่งครัด เช่น เว้นระยะระหว่างกัน หลีกเลี่ยงการสัมผัสกับผู้อื่น สวมหน้ากากอนามัยตลอดเวลา และการล้างมือเป็นประจํา รวมทั้งกําหนดมาตรการต่าง ๆ เช่น การปฏิบัติงาน นอกสถานที่ตั้ง (Work From Home) การเหลื่อมเวลาการทํางานสลับวันทํางาน และ/หรือบริหารจัดการเวลาการทํางานของพนักงานให้มีความปลอดภัยในการทํางาน เพื่อลดความแออัดในสถานที่ทํางาน การกําชับให้หลีกเลี่ยงการเดินทางใปยังที่ชุมชนหรือพื้นที่เสี่ยงในการติดเชื้อ เป็นต้น เพื่อลดการแพร่ระบาดของโรคติดเชื้อไวรัสโควิด-19 ในวงกว้าง
นอกจากนี้ ขสมก. มีความห่วงใยในความปลอดภัยของผู้ใช้บริการมาโดยตลอด จึงมีมาตรการป้องกันเพื่อลดความเสี่ยงในการแพร่ระบาดของโรคติดเชื้อไวรัสโควิด - 19 ซึ่งสอดคล้องตามมาตรการป้องกันโรคของกรมควบคุมโรค กระทรวงสาธารณสุข โดย ขสมก. ถือปฏิบัติมาอย่างต่อเนื่อง อาทิ ก่อนนํารถโดยสารออกให้บริการจะทําการฉีดพ่นฆ่าเชื้อภายในรถโดยสารทุกคัน การเช็ดทําความสะอาดด้วยน้ํายาฆ่าเชื้อบริเวณจุดสัมผัสต่าง ๆ การเน้นย้ําบริษัท เหมาซ่อมดําเนินการล้างระบบปรับอากาศอย่างสม่ําเสมอ และติดตั้งขวดเจลแอลกอฮอล์ สําหรับให้ผู้ใช้บริการล้างมือบริเวณประตูทางขึ้น - ลงของรถโดยสาร เป็นต้น
รัฐบาลไทย-ข่าวทำเนียบรัฐบาล-ธพว. ยกขบวน 8 กิจกรรมพัฒนาสุดปัง ตลอดเดือน ก.ค.65 เสริมแกร่งเอสเอ็มอีไทย ขยายตลาด สู่ความสำเร็จอย่างยั่งยืน
วันอังคารที่ 28 มิถุนายน 2565
ธพว. ยกขบวน 8 กิจกรรมพัฒนาสุดปัง ตลอดเดือน ก.ค.65 เสริมแกร่งเอสเอ็มอีไทย ขยายตลาด สู่ความสําเร็จอย่างยั่งยืน
ธพว. เดินหน้ายกระดับพัฒนาเอสเอ็มอีไทย ผ่านกระบวนการเติมความรู้ เสริมแกร่งการผลิต จับคู่ธุรกิจ เพิ่มช่องทางการขาย ขยายตลาดสู่โลกออนไลน์ สร้างยอดขาย ด้วยกิจกรรมพัฒนาผู้ประกอบการเอสเอ็มอี ตลอดเดือนกรกฎาคม 2565
นายโมกุล โปษยะพิสิษฐ์ รองกรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank เปิดเผยว่า ธพว. เดินหน้ายกระดับพัฒนาเอสเอ็มอีไทย ผ่านกระบวนการเติมความรู้ เสริมแกร่งการผลิต จับคู่ธุรกิจ เพิ่มช่องทางการขาย ขยายตลาดสู่โลกออนไลน์ สร้างยอดขาย ด้วยกิจกรรมพัฒนาผู้ประกอบการเอสเอ็มอี ตลอดเดือนกรกฎาคม 2565 ประกอบด้วย 4 กิจกรรมออนไลน์ (ONLINE) และ 4 กิจกรรมออนไซต์ (ONSITE) ได้แก่
กิจกรรมออนไลน์
1. โครงการ “SME D Coach” อบรมเสริมแกร่งด้านการผลิต “การลดต้นทุน สร้างผลกําไร” โดย ผศ.ดร.อนุชา วัฒนาภา ภาควิชาครุศาสตร์อุตสาหการ มหาวิทยาลัยเทคโนโลยีพระจอมเกล้าธนบุรี วันที่ 1 ก.ค.65 ตั้งแต่เวลา 10.00-12.00 น.
2. หลักสูตร “SME Digital Market ครบเครื่อง คู่คิด การตลาดดิจิทัล” รุ่นที่ 3, รุ่นที่ 4 ตั้งแต่วันที่ 1 ก.ค.65 เวลา 09.30-12.30 น.
3. โครงการ “Thai SME-GP รัฐพร้อมซื้อ SME พร้อมขาย” สร้างโอกาสเจาะขุมทรัพย์ใหญ่ในตลาดจัดซื้อจัดจ้างภาครัฐ มูลค่ามากกว่า 1.3 ล้านล้านบาท เปิดสมัครจนถึงวันที่ 31 ก.ค.65
4. “E-learning SME D Academy” เติมองค์ความรู้ ขยายตลาด ยกระดับกิจการ ตลอดเดือน ก.ค.65
กิจกรรมออนไซต์
5. โครงการ “เติมทุนเอสเอ็มอีไทย ติดเครื่องธุรกิจ” จัด Focus Group ทั่วประเทศ พาเข้าถึงแหล่งทุน ตลอดเดือน ก.ค.65
6. กิจกรรม “จับคู่เจรจาธุรกิจ Business Matching” สําหรับลูกค้า ธพว. ภายในงาน Smart SME Expo 2022 วันที่ 7-10 ก.ค.65 พบคู่ค้าช่วยคุณขยายตลาดทั้งในและต่างประเทศ ณ ฮอลล์ 7-8 อิมแพคเมืองทองธานี
7. โครงการ “ธพว. พบผู้ประกอบการ SMEs กลุ่มธุรกิจการท่องเที่ยว จ.นครสวรรค์ อุทัยธานี ชัยนาท” วันที่ 21 ก.ค.65 เวลา 13.00-16.30 น. ณ โรงแรมโฟทูซี เดอะชิค โฮเต็ล จ.นครสวรรค์
8. ตลาดสุดยอดเอสเอ็มอี “SME D Market ครั้งที่ 4” คัดสรรของดี โปรเด็ด มาไว้ในงานเดียว วันที่ 25-26 ก.ค.65 เวลา 08.00-15.00 น. ชั้น 1 อาคาร SME Bank Tower (สํานักงานใหญ่)
ทั้งนี้ ทุกกิจกรรมเข้าร่วมได้ฟรี! สมัครและสอบถามรายละเอียดเพิ่มเติมได้ที่ ฝ่ายพัฒนาและสนับสนุนผู้ประกอบการ โทร.02-265-3775 , 02-265-4100 หรือ Call Center 1357
รัฐบาลไทย-ข่าวทำเนียบรัฐบาล-ครม.รับทราบผลหารือทวิภาคีด้านพลังงานไทย-ญี่ปุ่น มุ่งขับเคลื่อนพลังงานสะอาด
วันอังคารที่ 22 กุมภาพันธ์ 2565
ครม.รับทราบผลหารือทวิภาคีด้านพลังงานไทย-ญี่ปุ่น มุ่งขับเคลื่อนพลังงานสะอาด
ครม.รับทราบผลหารือทวิภาคีด้านพลังงานไทย-ญี่ปุ่น มุ่งขับเคลื่อนพลังงานสะอาด
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 22 กุมภาพันธ์ 2565 ว่า ครม.รับทราบผลการหารือทวิภาคีระหว่างรองนายกรัฐมนตรีและรัฐมนตรีว่าการกระทรวงพลังงาน กับรัฐมนตรีว่าการกระทรวงเศรษฐกิจ การค้า และอุตสาหกรรมประเทศญี่ปุ่น เมื่อวันที่ 13 มกราคม 2565 ตามที่กระทรวงพลังงานเสนอ โดยทั้งสองฝ่ายพร้อมจะร่วมมือกันในด้านต่างๆ อาทิ
1.ด้านพลังงาน เช่น ไทยมุ่งเน้นดําเนินนโยบายลดการปล่อยก๊าซคาร์บอนไดออกไซด์ในภาคพลังงานและมุ่งสู่การเปลี่ยนผ่านด้านพลังงานไปสู่พลังงานสะอาดในอนาคต โดยญี่ปุ่นจะให้การสนับสนุนการแลกเปลี่ยนองค์ความรู้และเทคโนโลยี ด้านพลังงานกับไทย ผ่านกลไกข้อริเริ่มด้านการเปลี่ยนผ่านทางพลังงานแห่งเอเชีย (Asia Energy Transition Initiative: AETI) ที่ได้ดําเนินการร่วมกันอยู่แล้ว พร้อมทั้งเสนอแนะให้ไทยส่งเสริมยานยนต์ไฟฟ้าแบบไฮบริดในช่วงเปลี่ยนผ่าน
2.ด้านการค้าการลงทุน เช่น (1)ปัจจุบันบริษัทญี่ปุ่นสนใจลงทุนในไทยจํานวนมาก เนื่องจากไทยให้ความสําคัญกับการสนับสนุนบริษัทญี่ปุ่นเป็นอย่างดี โดยแนวคิดข้อริเริ่ม (Asia-Japan Investment for The Future Initiative : AJIF) จะช่วยส่งเสริมการลงทุนให้มีความคล่องตัวมากยิ่งขึ้น (2)ญี่ปุ่นมีแผนการสนับสนุนอุตสาหกรรมยานยนต์ไฟฟ้าและการลงทุนด้านอุตสาหกรรมอื่นๆ ในไทย โดยบริษัทญี่ปุ่นในไทยให้ความสําคัญกับธุรกิจที่ส่งเสริมนโยบายการเปลี่ยนผ่านด้านพลังงานและนโยบายการพัฒนาเศรษฐกิจชีวภาพ เศรษฐกิจหมุนเวียน และเศรษฐกิจสีเขียว (BCG Economy) ของไทย
นอกจากนี้ ทั้งสองฝ่ายยังได้ร่วมกันลงนามเอกสารต่างๆ รวม 3 ฉบับ ประกอบด้วย ฉบับที่ 1 บันทึกความร่วมมือว่าด้วยการเป็นหุ้นส่วนด้านพลังงานระหว่างกระทรวงพลังงานแห่งราชอาณาจักรไทยและกระทรวงเศรษฐกิจ การค้า และอุตสาหกรรม ประเทศญี่ปุ่น เพื่อกําหนดทิศทางความร่วมมือด้านพลังงานระหว่างสองประเทศ ฉบับที่ 2 บันทึกข้อตกลงความร่วมมือระหว่างสํานักงานคณะกรรมการส่งเสริมการลงทุนกับองค์การส่งเสริมการค้าต่างประเทศของญี่ปุ่น เพื่อส่งเสริมการลงทุนของบริษัทญี่ปุ่นในไทย สนับสนุนการเติบโตทางเศรษฐกิจ และพัฒนาอุตสาหกรรมของทั้งสองประเทศ และฉบับที่ 3 บันทึกแสดงเจตจํานงด้านความร่วมมือระหว่างสํานักงานคณะกรรมการนโยบายเขตพัฒนาพิเศษภาคตะวันออกกับองค์การส่งเสริมการค้าต่างประเทศของญี่ปุ่น เพื่อส่งเสริมการลงทุนจากบริษัทญี่ปุ่น ในพื้นที่ EEC
--------------------------
รัฐบาลไทย-ข่าวทำเนียบรัฐบาล-เชิญรับชมและร่วมสัมผัสการเดินทางท่องเที่ยว ไปกับการรถไฟแห่งประเทศไทย และรายการบันทึกท่องเที่ยว กับทริปพิเศษ One Day Trip
วันจันทร์ที่ 8 พฤศจิกายน 2564
เชิญรับชมและร่วมสัมผัสการเดินทางท่องเที่ยว ไปกับการรถไฟแห่งประเทศไทย และรายการบันทึกท่องเที่ยว กับทริปพิเศษ One Day Trip
นั่งรถไฟฟ้าสายสีแดง ในเส้นทางบางซื่อ - รังสิต และบางซื่อ - ตลิ่งชันเที่ยวได้สบาย ๆ กับการเดินทางด้วยการคมนาคมที่ทันสมัย รวดเร็ว และปลอดภัย
พบกับสถานที่ท่องเที่ยวหลากหลายรูปแบบตลอดเส้นทางท่องเที่ยว
ท่องเที่ยว Marvel (ความเชื่อ ศรัทธา) กับวัดเสมือนนารี สถานที่ทางศาสนาเป็นที่ยึดเหนี่ยวทางจิตใจ ใกล้กับสถานีมากๆ
ท่องเที่ยว Love สถานที่แห่งความรัก เหมาะกับคู่รักพากันมา ชมงานศิลปะ หรือคนที่รักในการชมการศิลป์สร้างแรงบันดาลใจ ที่พิพิธภัณฑ์ศิลปะไทยร่วมสมัย
ท่องเที่ยว Eat (กิน) ไปกับตลาดหลักหก แหล่งสถานที่กินย่านรังสิตมีร้านอาหารให้เลือกหลากหลาย
ท่องเที่ยว Lohas (วัฒนธรรม ภูมิปัญญาท้องถิ่น) และ Nature (ธรรมชาติ) ไปกับตลาดน้ําตลิ่งชัน ที่ยังคงความเป็นธรรมชาติ และวัฒนธรรมท้องถิ่นไว้อย่างลงตัว
ท่องเที่ยว Shopping ช้อปปิ้ง และดูงาน DIY พร้อมดนตรีเบาๆ ที่ ช่างชุ่ย Creative Park นั่งรถไฟสายสีแดงเที่ยวได้แบบไปเช้าเย็นกลับ ในรายการบันทึกท่องเที่ยว
รัฐบาลไทย-ข่าวทำเนียบรัฐบาล-มาตรการแก้ปัญหาเคลมประกันโควิด-19 ล่าช้า
วันพฤหัสบดีที่ 16 กันยายน 2564
มาตรการแก้ปัญหาเคลมประกันโควิด-19 ล่าช้า
วันพฤหัสบดีที่ 16 กันยายน 2564
ต่อจากนี้ไป ขอเชิญรับฟังไทยคู่ฟ้า ค่ะ
สํานักงานคณะกรรมการกํากับและส่งเสริมการประกอบธุรกิจประกันภัย หรือ คปภ. กําหนดมาตรการแก้ปัญหาบริษัทประกันจ่ายค่าเคลมประกันโควิด-19 ล่าช้า โดยเร่งบังคับใช้กฎหมาย เช่น หากมีการประวิงเวลาในการจ่ายสินไหมทดแทน หรือ คืนเบี้ยประกัน ต้องระวางโทษปรับไม่เกิน 500,000 บาท และปรับรายวันอีกวันละไม่เกิน 20,000 บาท หากพบว่าบริษัทจงใจฝ่าฝืนจนทําให้เกิดความเสียหายแก่ผู้เอาประกัน จะยกระดับการบังคับใช้กฎหมาย ตามมาตรา 52 แห่ง พ.ร.บ.ประกันวินาศภัย พ.ศ.2549 พร้อมทั้งให้บริษัทนําระบบออนไลน์มาใช้อํานวยความสะดวกแก่ผู้เอาประกันภัย สําหรับผู้เอาประกันภัยที่ไม่ได้รับความเป็นธรรม ติดต่อได้ที่สายด่วน คปภ. 1186 หรือไลน์ @oicconnect
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-โฆษกรัฐบาลแจงข้อเสนอของ นายก ฯ นำรถบรรทุกทหารสนับสนุนภารกิจขนส่ง ย้ำเป็นแผนสำรอง เพื่อ "เติมระบบขนส่ง" หากมีความจำเป็น เป็นการบริหารงานโดยมองไปข้างหน้าเพื่อช่วยเหลือประชาชน
วันศุกร์ที่ 19 พฤศจิกายน 2564
โฆษกรัฐบาลแจงข้อเสนอของ นายก ฯ นํารถบรรทุกทหารสนับสนุนภารกิจขนส่ง ย้ําเป็นแผนสํารอง เพื่อ "เติมระบบขนส่ง" หากมีความจําเป็น  เป็นการบริหารงานโดยมองไปข้างหน้าเพื่อช่วยเหลือประชาชน
โฆษกรัฐบาลแจงข้อเสนอของ นายก ฯ นํารถบรรทุกทหารสนับสนุนภารกิจขนส่ง ย้ําเป็นแผนสํารอง เพื่อ "เติมระบบขนส่ง" หากมีความจําเป็น  เป็นการบริหารงานโดยมองไปข้างหน้าเพื่อช่วยเหลือประชาชน
นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า อยากวิงวอนอย่าตีความความห่วงใย และเจตนาของนายกรัฐมนตรีในทางที่ผิด จากการที่พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ออกให้ความเสนอให้นํารถบรรทุกทหารสนับสนุนภารกิจขนส่ง ขอยืนยันว่า ข้อเสนอแนะดังกล่าวเป็นเพียงการเตรียมแนวทางสํารองระหว่างหน่วยงานที่เกี่ยวข้องกําลังเตรียมมาตรการช่วยเหลือผู้ประกอบการภาคขนส่งและรถบรรทุกเพิ่มเติม โดยเป็นการนํา "รถราชการ" มาช่วยเหลือประชาชนไม่ใช่ "การประกอบการขนส่ง" จึงไม่ผิดกฎหมาย และไม่อยู่ภายใต้บังคับ พ.ร.บ. การขนส่งทางบก พ.ศ. 2522 ที่สําคัญ ขณะนี้ ยังไม่มีการนํารถบรรทุกทหารออกมาใช้งานขนส่งแม้แต่คันเดียว
"การเสนอในการนํารถบรรทุกทหารมาปฏิบัติภารกิจขนส่ง เป็นการบริหารงานโดยมองไปข้างหน้า เตรียมพร้อมระบบขนส่ง ที่สําคัญภารกิจของส่วนราชการไม่ว่าจะเป็นทหารและพลเรือน คือ การช่วยเหลือ "ประชาชน"ในภาวะวิกฤต ที่ผ่านมาสถานการณ์ไม่ว่าจะเป็น น้ําท่วม ภัยพิบัติอื่น ๆ รวมทั้งช่วงวิกฤตโควิด รถบรรทุกทหารก็ออกมาช่วย "เติม"ระบบขนส่ง บริการรับ-ส่งประชาชนในพื้นที่ไปฉีดวัคซีนในสถานพยาบาล รวมทั้งขนของ อาหาร เครื่องใช้ไปแจกจ่ายในพื้นที่กันดาร ซึ่งขอให้ทุกฝ่ายช่วยคลายอคติถึงการทํางานของท่านนายกรัฐมนตรีและรัฐบาล ที่คํานึงถึงประโยชน์ของประชาชนสูงสุด"นายธนกรกล่าว
.........................................
รัฐบาลไทย-ข่าวทำเนียบรัฐบาล-กรมทางหลวงชนบท ลาดยางถนนจังหวัดนครศรีธรรมราช กว่า 6 กิโลเมตร แล้วเสร็จ เพิ่มประสิทธิภาพการคมนาคมระหว่างอำเภอ ยกระดับคุณภาพชีวิตให้กับประชาชนอย่างยั่งยืน
วันศุกร์ที่ 21 มกราคม 2565
กรมทางหลวงชนบท ลาดยางถนนจังหวัดนครศรีธรรมราช กว่า 6 กิโลเมตร แล้วเสร็จ เพิ่มประสิทธิภาพการคมนาคมระหว่างอําเภอ ยกระดับคุณภาพชีวิตให้กับประชาชนอย่างยั่งยืน
กรมทางหลวงชนบท (ทช.) กระทรวงคมนาคม ได้ดําเนินโครงการก่อสร้างถนนทางหลวงชนบทสายบ้านเนิน - บ้านย่านม่วง ตําบลบ้านเนิน และเสือหึง อําเภอเชียรใหญ่ และหัวไทร จังหวัดนครศรีธรรมราช แล้วเสร็จ ยกระดับคุณภาพชีวิตให้ประชาชนในพื้นที่
กรมทางหลวงชนบท (ทช.) กระทรวงคมนาคม ได้ดําเนินโครงการก่อสร้างถนนทางหลวงชนบทสายบ้านเนิน - บ้านย่านม่วง ตําบลบ้านเนิน และเสือหึง อําเภอเชียรใหญ่ และหัวไทร จังหวัดนครศรีธรรมราช แล้วเสร็จ ยกระดับคุณภาพชีวิตให้ประชาชนในพื้นที่ ส่งเสริมการคมนาคมขนส่งให้ขยายตัวอย่างมีระบบ เชื่อมโยงระหว่าง อําเภอ ตําบล และหมู่บ้านได้อย่างทั่วถึงและมีประสิทธิภาพ สนับสนุนการขนส่งพืชผลทางการเกษตรในพื้นที่ ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม
นายอภิรัฐ ไชยวงศ์น้อย อธิบดีกรมทางหลวงชนบท เปิดเผยว่า เนื่องจากที่ผ่านมาถนนสายดังกล่าวเป็นถนนดินลูกรังทําให้ประชาชนในพื้นที่ไม่ได้รับความสะดวกในการเดินทาง การขนส่งพืชผลทางการเกษตร เป็นไปด้วยความยากลําบาก ทช.จึงได้ดําเนินโครงการก่อสร้างถนนสายบ้านเนิน - บ้านย่านม่วง ตําบลบ้านเนิน และเสือหึง อําเภอเชียรใหญ่ และหัวไทร จังหวัดนครศรีธรรมราช ระยะทาง 6.725 กิโลเมตร โดยก่อสร้างเป็นถนนผิวจราจรแบบแอสฟัลท์ติกคอนกรีต ขนาด 2 ช่องจราจร กว้าง 6 เมตร ก่อสร้างสะพานคอนกรีตเสริมเหล็ก กว้าง 9 เมตร ยาว 36 เมตร จํานวน 1 แห่ง พร้อมติดตั้งเครื่องหมายจราจรและราวกันอันตราย ซึ่งปัจจุบันได้ดําเนินการก่อสร้างแล้วเสร็จและเปิดให้ประชาชนได้ใช้สัญจรเรียบร้อยแล้ว โดยใช้งบประมาณในการก่อสร้างรวม 58.967 ล้านบาท ทั้งนี้ เพื่อยกระดับคุณภาพชีวิต บรรเทาความเดือดร้อนให้กับประชาชนในพื้นที่ให้สามารถเดินทางขนส่งพืชผลทางการเกษตร อาทิ ข้าว ปาล์ม ฯลฯ ระหว่างตําบล อําเภอ ได้อย่างสะดวกรวดเร็วปลอดภัย และช่วยร่นระยะทาง ลดระยะเวลา ลดค่าใช้จ่ายในการเดินทางให้ประชาชนอย่างยั่งยืน นอกจากนี้เส้นทางดังกล่าวยังสามารถใช้เป็นเส้นทางลัดระหว่างตําบลบ้านเนิน อําเภอเชียรใหญ่ ไปยังตําบลเสือหึง อําเภอหัวไทร ได้อีกทางหนึ่งด้วย
รัฐบาลไทย-ข่าวทำเนียบรัฐบาล-พม. ระดมหน่วยงานที่เกี่ยวข้องเร่งจัดทำรายงานความคืบหน้าการดำเนินงานป้องกันและปราบปรามการค้ามนุษย์ของประเทศไทย ส่งให้สหรัฐฯ เพิ่มเติม ประกอบการประเมินใน TIP Report ปี 2565
วันพุธที่ 9 มีนาคม 2565
พม. ระดมหน่วยงานที่เกี่ยวข้องเร่งจัดทํารายงานความคืบหน้าการดําเนินงานป้องกันและปราบปรามการค้ามนุษย์ของประเทศไทย ส่งให้สหรัฐฯ เพิ่มเติม  ประกอบการประเมินใน TIP Report ปี 2565
พม. ระดมหน่วยงานที่เกี่ยวข้องเร่งจัดทํารายงานความคืบหน้าการดําเนินงานป้องกันและปราบปรามการค้ามนุษย์ของประเทศไทย ส่งให้สหรัฐฯ เพิ่มเติม  ประกอบการประเมินใน TIP Report ปี 2565
วันนี้ (9 มี.ค. 65) เวลา 10.00 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานการประชุมคณะอนุกรรมการกํากับและติดตามการดําเนินงานป้องกันและปราบปรามการค้ามนุษย์ ครั้งที่ 1/2565 ผ่านระบบออนไลน์ โดยมี นางสาวแรมรุ้ง วรวัธ รองปลัดกระทรวงการพัฒนาสังคมและความมั่นคงของมนุษย์ และผู้แทนหน่วยงานที่เกี่ยวข้องเข้าร่วมประชุมกว่า 50 คน อาทิ กระทรวงแรงงาน กระทรวงการต่างประเทศ สํานักงานตํารวจแห่งชาติ สํานักงานอัยการสูงสุด สํานักงานศาลยุติธรรม และผู้ทรงคุณวุฒิ
นายจุติ กล่าวว่า หน่วยงานที่เกี่ยวข้องในการป้องกันและปราบปรามการค้ามนุษย์ได้ร่วมกันจัดทํารายงานผลการดําเนินงานป้องกันและปราบปรามการค้ามนุษย์ของประเทศไทย ประจําปี 2564 และส่งให้สถานเอกอัครราชทูตสหรัฐอเมริกา ประจําประเทศไทย เรียบร้อยแล้ว เมื่อวันที่ 21 มกราคม 2565 เพื่อใช้ประกอบการประเมินจัดระดับประเทศไทย ในรายงานสถานการณ์การค้ามนุษย์ของสหรัฐอเมริกา หรือ TIP Report (Trafficking in Persons Report) ประจําปี 2565
ที่ประชุมได้มีการพิจารณาร่างรายงานความคืบหน้าผลการดําเนินงานป้องกันและปราบปรามการค้ามนุษย์ของประเทศไทย หรือ Progress Report ในช่วงเดือนมกราคม – มีนาคม 2565 ประกอบด้วย 3 ด้านสําคัญ ได้แก่ 1) ด้านดําเนินคดีและบังคับใช้กฎหมาย โดยจัดตั้งศูนย์คัดแยกผู้เสียหาย (ดอนเมือง) เพื่อเป็นศูนย์เตรียมความพร้อมก่อนการคัดแยกผู้เสียหายจากการค้ามนุษย์ พร้อมทั้งพัฒนาศักยภาพเจ้าหน้าที่ 2) ด้านคุ้มครองช่วยเหลือ โดยจัดทําแนวทางกลไกการส่งต่อระดับชาติ (National Referral Mechanism) และระยะเวลาการฟื้นฟูไตร่ตรอง (Reflection Period) รวมทั้งศึกษาแนวทางที่เหมาะสมสําหรับสถานคุ้มครองในการให้อิสระ ในการเคลื่อนย้ายของผู้เสียหายกลุ่มผู้ใหญ่ (Freedom of Movement) และ 3) ด้านป้องกัน โดยฝึกอบรมเพิ่มศักยภาพพนักงานตรวจแรงงาน และจัดทํามาตรฐานการปฏิบัติงาน (SOP) การคัดแยกผู้เสียหายจากการบังคับใช้แรงงานและการค้ามนุษย์ด้านแรงงาน
นายจุติ กล่าวเพิ่มเติมว่า ตนได้มอบหมายให้ทุกหน่วยงานช่วยกันพิจารณาปรับปรุงร่างรายงานความคืบหน้าฯ ให้มีความสมบูรณ์ ก่อนเสนอคณะกรรมการป้องกันและปราบปรามการค้ามนุษย์ที่มี พลเอก ประวิตร วงษ์สุวรรณ รองนายกรัฐมนตรี เป็นประธาน เพื่อพิจารณาในวันที่ 23 มีนาคม 2565 และนําเรียน พลเอก ประยุทธ์ จันทร์โอชา นายกรัฐมนตรี เพื่อให้ความเห็นชอบ ก่อนส่งให้สหรัฐอเมริกา ในวันที่ 4 เมษายน 2565 เพื่อใช้ประกอบการประเมินจัดระดับประเทศไทยใน TIP Report ประจําปี 2565 ต่อไป
รัฐบาลไทย-ข่าวทำเนียบรัฐบาล-ปลัดฯ กอบชัย ร่วมคณะราชเลขานุการในพระองค์ลงพื้นที่ติดตามความก้าวหน้ากิจกรรมจิตอาสาคลองสวย น้ำใส ในพื้นที่คลองต่างๆ ของกรุงเทพมหานคร
วันพฤหัสบดีที่ 3 กุมภาพันธ์ 2565
ปลัดฯ กอบชัย ร่วมคณะราชเลขานุการในพระองค์ลงพื้นที่ติดตามความก้าวหน้ากิจกรรมจิตอาสาคลองสวย น้ําใส ในพื้นที่คลองต่างๆ ของกรุงเทพมหานคร
ปลัดฯ กอบชัย ร่วมคณะราชเลขานุการในพระองค์ลงพื้นที่ติดตามความก้าวหน้ากิจกรรมจิตอาสาคลองสวย น้ําใส ในพื้นที่คลองต่างๆ ของกรุงเทพมหานคร
ปลัดฯ กอบชัย ร่วมคณะราชเลขานุการในพระองค์ลงพื้นที่ติดตามความก้าวหน้ากิจกรรมจิตอาสาคลองสวย น้ําใส ในพื้นที่คลองต่างๆ ของกรุงเทพมหานคร
วันนี้ (3 กุมภาพันธ์ 2565) พลอากาศเอก สถิตย์พงษ์ สุขวิมล ราชเลขานุการในพระองค์ เลขาธิการพระราชวัง ประธานกรรมการในคณะกรรมการอํานวยการโครงการจิตอาสาพระราชทาน พร้อมด้วยหัวหน้าส่วนราชการระดับปลัดกระทรวง ประกอบด้วย นายกอบชัย สังสิทธิสวัสดิ์ ปลัดกระทรวงอุตสาหกรรม ปลัดสํานักนายกรัฐมนตรี ปลัดกระทรวงมหาดไทย ปลัดกระทรวงคมนาคม ปลัดกระทรวงพลังงาน รองปลัดกรุงเทพมหานคร รองปลัดสํานักนายกรัฐมนตรี รองอธิบดีกรมควบคุมมลพิษ รักษาการอธิบดีกรมเจ้าท่า ผู้ว่าการ กฟผ. และผู้บริหาร SCG ผู้บริหารบริษัทเรือด่วนเจ้าพระยา และผู้บริหารบริษัทmine smart ferry ลงเรือติดตามความก้าวหน้าโครงการจิตอาสาคลองสวย น้ําใสในพื้นที่คลองต่างๆ ของกรุงเทพมหานคร โดยเริ่มจากคลองแสนแสบ คลองผดุงกรุงเกษมและแม่น้ําเจ้าพระยา พร้อมเร่งให้มีการจัดระเบียบ ปรับปรุงภูมิทัศน์และสภาพแวดล้อม เพื่อพัฒนาคลองให้สวยงามน่าอยู่อาศัย น้ําไหลสะดวก ไม่มีขยะและวัชพืชกีดขวางทางน้ําไหลบริเวณ 2 ฝั่งคูคลอง พร้อมทั้งส่งเสริมการใช้เรือไฟฟ้าเพื่อใช้แทนเรือโดยสาร เพื่อเป็นการลดมลพิษและรักษาสิ่งแวดล้อมต่อไป
รัฐบาลไทย-ข่าวทำเนียบรัฐบาล-โฆษกรัฐบาล เผย "นายกฯ" สั่งลุยขยายผล/สกัดขบวนการลักลอบเข้าเมืองผิดกฎหมายและค้ายาเสพติดกำชับคุมเข้มชายแดน
วันพฤหัสบดีที่ 6 มกราคม 2565
โฆษกรัฐบาล เผย "นายกฯ" สั่งลุยขยายผล/สกัดขบวนการลักลอบเข้าเมืองผิดกฎหมายและค้ายาเสพติดกําชับคุมเข้มชายแดน
โฆษกรัฐบาล เผย "นายกฯ" สั่งลุยขยายผล/สกัดขบวนการลักลอบเข้าเมืองผิดกฎหมายและค้ายาเสพติดกําชับคุมเข้มชายแดน
วันที่ 6 มกราคม 2565นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม สั่งการผู้ว่าราชการจังหวัดตามแนวชายแดน เจ้าหน้าที่ฝ่ายความมั่นคง ทั้ง ตํารวจ ทหาร ฝ่ายปกครอง ให้เพิ่มความเข้มงวด เฝ้าระวัง สกัดกั้นขบวนการขนย้าย ค้าแรงงานต่างด้าวที่แอบลักลอบเข้าประเทศไทยตามแนวชายแดนโดยผิดกฎหมาย รวมถึงการลักลอบขนยาเสพติดเข้าประเทศไทย หลังพบการรายงานการจับกุมการลักลอบขนย้ายแรงงานเถื่อนผ่านชายแดนมีความถี่มากขึ้น โดยพบว่า เมื่อวันที่ 5 ม.ค. 65 เจ้าหน้าที่ได้ตรวจยึดของกลางยาบ้าบริเวณเส้นทางธรรมชาติริมฝั่งแม่น้ําโขง พื้นที่บ้านแพงใต้ จังหวัดนครพนม จํานวน 5 กระสอบ 378 มัด ประมาณ 756,000 เม็ด ได้นําของกลางไปตรวจนับโดยละเอียด และส่งมอบให้กับ สภ.บ้านแพง จังหวัดนครพนม เพื่อดําเนินการตามกฎหมายต่อไปแล้ว นอกจากนี้ยังพบรายงานจากกองกําลังผาเมือง ได้จับกุมผู้ลักลอบเข้าเมืองโดยผิดกฎหมาย สัญชาติเมียนมา จํานวน 34 คน (ช.14, ญ.16, เด็กชาย 2, เด็กหญิง 2) บริเวณ บ.หนองบัวคํา ต.ม่อนปิ่น อ.ฝาง จ.เชียงใหม่ จากการสอบถามต้องการมาทํางานในพื้นที่จังหวัด และกรุงเทพมหานคร
“นายกรัฐมนตรีกําชับสั่งขยายผลขบวนการนําพาแรงงานเถื่อนข้ามพรมแดน ให้หน่วยงานที่เกี่ยวข้อง ดําเนินการตามกฎหมายโดยเคร่งครัด นําไปสู่ผลสัมฤทธิ์จับกุมผู้กระทําความผิด ปราบปรามการลักลอบเข้าเมืองโดยผิดกฎหมาย พร้อมกับตรวจตราแรงงานต่างด้าวที่มีพฤติกรรมไม่เหมาะสมในขณะที่พํานักอาศัยอยู่ในประเทศไทย กระทําผิดกฎหมาย ก่อเหตุอันตรายต่อความสงบสุขและความปลอดภัยในชีวิตและทรัพย์สินของประชาชน หรือเป็นลักษณะการกระทําผิดเข้าข่ายอาชญากรรมข้ามชาติ ทําให้เกิดความเสียหายต่อภาพลักษณ์ของประเทศ สั่งการให้หน่วยงานที่เกี่ยวข้องเข้มงวดมากขึ้น” นายธนกร กล่าว
...................
รัฐบาลไทย-ข่าวทำเนียบรัฐบาล-บขส. ชี้แจงกรณีผู้โดยสารร้องรถแท็กซี่ผิดกฎหมายเข้ามารับผู้โดยสารในหมอชิต 2
วันพฤหัสบดีที่ 28 กรกฎาคม 2565
บขส. ชี้แจงกรณีผู้โดยสารร้องรถแท็กซี่ผิดกฎหมายเข้ามารับผู้โดยสารในหมอชิต 2
.....
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด (บขส.) กระทรวงคมนาคม เปิดเผยว่า ตามที่มีเรื่องร้องเรียนจากประชาชนในการเดินทางมายังสถานีขนส่งหมอชิต 2 ในช่วงวันหยุดยาว ต้องประสบปัญหารถแท็กซี่ผิดกฎหมายโกงค่าโดยสารนั้น
บขส. ได้กําชับไปยังบริษัทเอกชนซึ่งเป็นคู่สัญญาในการบริหารจัดการลานจอดรถบริเวณขาออก สถานีขนส่งผู้โดยสารกรุงเทพ (จตุจักร) หรือหมอชิต 2 ให้เข้มงวดและกวดขัน ไม่ให้รถแท็กซี่จอดแช่ เมื่อส่งผู้โดยสารเสร็จให้วนออกจากบริเวณลานจอดจอดทันที
ส่วนประเด็นรถแท็กซี่ผิดกฎหมายหรือไม่ บขส. จะประสานข้อมูลไปยังกรมการขนส่งทางบก เพื่อให้ดําเนินการตรวจสอบข้อเท็จจริงต่อไป
ทั้งนี้ บขส. ขออภัยในความไม่สะดวกที่เกิดขึ้นครั้งนี้ พร้อมทั้งได้สั่งการให้เจ้าหน้าที่เพิ่มความเข้มงวดในการดูแลความเรียบร้อยบริเวณโดยรอบสถานีขนส่ง เพื่อให้ผู้ใช้บริการได้รับความสะดวก และปลอดภัย
รัฐบาลไทย-ข่าวทำเนียบรัฐบาล-ส่งมอบสินค้าเกษตรคุณภาพและสินค้าอุปโภคบริโภค
วันเสาร์ที่ 10 กรกฎาคม 2564
ส่งมอบสินค้าเกษตรคุณภาพและสินค้าอุปโภคบริโภค
รัฐมนตรีเกษตรฯ 'เฉลิมชัย' ส่งมอบสินค้าเกษตรคุณภาพและสินค้าอุปโภคบริโภค ภายใต้โครงการแบ่งปันน้ําใจ เกษตรไทยสู้โควิด-19
ดร.เฉลิมชัยศรีอ่อนรัฐมนตรีว่าการกระทรวงเกษตรและสหกรณ์พร้อมด้วยนายเข้มแข็งยุติธรรมดํารงอธิบดีกรมส่งเสริมการเกษตรและกลุ่มเพื่อนเฉลิมชัยส่งมอบสินค้าเกษตรคุณภาพและสินค้าอุปโภคบริโภคภายใต้โครงการแบ่งปันน้ําใจเกษตรไทยสู้โควิด-19ได้แก่กล้วยหอมลําไยแก้วมังกรมังคุดเงาะขนมปังกรอบกาแฟและน้ําดื่มณโรงพยาบาลสนามเอราวัณ1บางบอน(สนามกีฬาเฉลิมพระเกียรติ84พรรษา)
จากนั้นได้เดินทางไปโรงพยาบาลผู้สูงอายุบางขุนเทียนเพื่อส่งมอบสินค้าเกษตรคุณภาพและสินค้าอุปโภคบริโภคภายใต้โครงการแบ่งปันน้ําใจเกษตรไทยสู้โควิด-19ได้แก่กล้วยหอมลําไยแก้วมังกรมังคุดเงาะแตงกวามะเขือเปราะถั่วฝักยาวพริกขี้หนูกะเพราคะน้าฟักทองขนมปังกรอบกาแฟซีอิ้วขาวและน้ําดื่ม
"กระทรวงเกษตรและสหกรณ์ได้ร่วมกับหน่วยงานต่างๆทั้งภาครัฐและเอกชนในการเป็นส่วนหนึ่งที่จะนําสินค้าเกษตรคุณภาพรวมถึงสินค้าอุปโภคบริโภคมาช่วยสนับสนุนให้กับโรงพยาบาลและตามสถานที่ต่างๆและขอเป็นตัวแทนรัฐบาลในการแสดงความห่วงใยถึงบุคลากรทางการแพทย์เจ้าหน้าที่ที่เกี่ยวข้องและพี่น้องประชาชนที่จะผ่านพ้นวิกฤตในครั้งนี้ไปด้วยกัน"ดร.เฉลิมชัยกล่าว
รัฐบาลไทย-ข่าวทำเนียบรัฐบาล-รถไฟฟ้าชานเมืองสายสีแดงจัดกิจกรรมพิเศษต้อนรับ “วันพ่อแห่งชาติ” ชวนคุณพ่อ - คุณลูก ร่วมสนุกลุ้นรับบัตรของขวัญจากร้านไอศกรีม Swensen’s พร้อมรางวัลอื่นๆกว่า 1,000 รางวัล
วันพุธที่ 1 ธันวาคม 2564
รถไฟฟ้าชานเมืองสายสีแดงจัดกิจกรรมพิเศษต้อนรับ “วันพ่อแห่งชาติ” ชวนคุณพ่อ - คุณลูก ร่วมสนุกลุ้นรับบัตรของขวัญจากร้านไอศกรีม Swensen’s พร้อมรางวัลอื่นๆกว่า 1,000 รางวัล
รถไฟฟ้าชานเมืองสายสีแดงมอบของขวัญในวันพ่อแห่งชาติ วันที่ 5 ธันวาคม 2564 จัดกิจกรรมพิเศษให้คุณพ่อคุณลูกได้ร่วมสนุกลุ้นรับบัตรของขวัญจากร้านไอศกรีม Swensen’s มูลค่า 200 บาท และรางวัลอื่นๆอีกมากมายกว่า 1,000 รางวัล ที่สถานีรถไฟฟ้าดอนเมือง
รถไฟฟ้าชานเมืองสายสีแดงมอบของขวัญในวันพ่อแห่งชาติ วันที่ 5 ธันวาคม 2564 จัดกิจกรรมพิเศษให้คุณพ่อคุณลูกได้ร่วมสนุกลุ้นรับบัตรของขวัญจากร้านไอศกรีม Swensen’s มูลค่า 200 บาท และรางวัลอื่นๆอีกมากมายกว่า 1,000 รางวัล ที่สถานีรถไฟฟ้าดอนเมือง
นายสุเทพ พันธุ์เพ็ง กรรมการผู้อํานวยการใหญ่ บริษัท รถไฟฟ้า ร.ฟ.ท. จํากัด กระทรวงคมนาคม ผู้ให้บริการรถไฟฟ้าชานเมืองสายสีแดง เปิดเผยว่าเพื่อเป็นการมอบของขวัญให้ผู้โดยสาร เนื่องในโอกาสวันพ่อแห่งชาติ และเพื่อสร้างความสัมพันธ์อันดีในครอบครัว บริษัทจึงได้จัดกิจกรรมพิเศษ ให้คุณพ่อคุณลูกได้ร่วมสนุกกับกิจกกรมส่งเสริมการตลาดสุดพิเศษ ลุ้นรับบัตรของขวัญสุดพรีเมี่ยม ให้คุณลูกพาคุณพ่อไปรับประทานไอศกรีมที่ร้าน Swensen’s จํานวน 300 รางวัล มูลค่า รางวัลละ 200 บาท พร้อมรางวัลอื่นๆมากมายกว่า 1,000 รางวัล ตั้งแต่เวลา 8.00 น. เป็นต้นไป ที่สถานีรถไฟฟ้าดอนเมือง ในวันที่ 5 ธันวาคม 2564
หากมีข้อสงสัยสามารถติดต่อสอบถามรายละเอียดข้อมูลเพิ่มเติมได้ที่ส่วนบริการลูกค้า 1690 ตลอด 24 ชั่วโมง รถไฟฟ้าสายสีแดง ยกระดับคุณภาพชีวิตชานเมือง
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 27 มิถุนายน 2564 พนักงานติดเชื้อไวรัส COVID-19 จำนวน 3 ราย
วันอาทิตย์ที่ 27 มิถุนายน 2564
ประกาศ ขสมก. ประจําวันที่ 27 มิถุนายน 2564 พนักงานติดเชื้อไวรัส COVID-19 จํานวน 3 ราย
ประกาศ ขสมก. ประจําวันที่ 27 มิถุนายน 2564 พนักงานติดเชื้อไวรัส COVID-19 จํานวน 3 ราย
1) พนักงานเก็บค่าโดยสารรถธรรมดา สาย 82 เขตการเดินรถที่ 5
2) พนักงานขับรถโดยสารธรรมดา สาย 12 เขตการเดินรถที่ 4
3) พนักงานขับรถโดยสารธรรมดา สาย 97 เขตการเดินรถที่ 7
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 13 พฤสจิกายน 2564​ พบพนักงานติดเชื้อไวรัส COVID-19 จำนวน​ 1 ราย​
วันเสาร์ที่ 13 พฤศจิกายน 2564
ประกาศ ขสมก. ประจําวันที่ 13 พฤสจิกายน 2564​ พบพนักงานติดเชื้อไวรัส COVID-19 จํานวน​ 1 ราย​
ประกาศ ขสมก. ประจําวันที่ 13 พฤสจิกายน 2564​ พบพนักงานติดเชื้อไวรัส COVID-19 จํานวน​ 1 ราย​
พนักงานขับรถโดยสารธรรมดา สาย 131 เพศชาย อายุ 25 ปี